CELEX: 32011D0073
Language: el
Date: 2011-02-02 00:00:00
Title: 2011/73/ΕΕ: Απόφαση της Επιτροπής, της 2ας Φεβρουαρίου 2011 , για την έγκριση της διάθεσης στην αγορά μηκυλιακού εκχυλίσματος από Lentinula edodes (μανιτάρι Shiitake) ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2011) 442]

3.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 29/30
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 2ας Φεβρουαρίου 2011
   για την έγκριση της διάθεσης στην αγορά μηκυλιακού εκχυλίσματος από Lentinula edodes (μανιτάρι Shiitake) ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό Ε(2011) 442]
   (Το κείμενο στην αγγλική γλώσσα είναι το μόνο αυθεντικό)
   (2011/73/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7,
   Εκτιμώντας τα ακόλουθα:
   
               (1)
            
            
               Στις 19 Δεκεμβρίου 2007, η εταιρεία GlycaNova Norge AS υπέβαλε αίτηση στις αρμόδιες αρχές του Ηνωμένου Βασιλείου για τη διάθεση στην αγορά μηκυλιακού εκχυλίσματος από μανιτάρι Shiitake (Lentinula edodes πρώην Lentinus edodes) ως νέου συστατικού τροφίμων.
            
         
               (2)
            
            
               Στις 3 Νοεμβρίου 2008, ο αρμόδιος οργανισμός αξιολόγησης τροφίμων του Ηνωμένου Βασιλείου εξέδωσε την αρχική του έκθεση αξιολόγησης. Στην εν λόγω έκθεση κατέληξε στο συμπέρασμα ότι η χρήση μηκυλιακού εκχυλίσματος από Lentinula edodes ως νέου συστατικού τροφίμων είναι αποδεκτή.
            
         
               (3)
            
            
               Η Επιτροπή διαβίβασε την αρχική έκθεση αξιολόγησης σε όλα τα κράτη μέλη στις 7 Ιανουαρίου 2009.
            
         
               (4)
            
            
               Εντός της περιόδου των 60 ημερών που καθορίζεται στο άρθρο 6 παράγραφος 4 του κανονισμού (ΕΚ) αριθ. 258/97, διατυπώθηκαν αιτιολογημένες αντιρρήσεις για την εμπορία του προϊόντος σύμφωνα με τη διάταξη αυτή.
            
         
               (5)
            
            
               Κατά συνέπεια, ζητήθηκε η γνώμη της Ευρωπαϊκής Αρχής για την Ασφάλεια των Τροφίμων (ΕΑΑΤ) στις 24 Σεπτεμβρίου 2009.
            
         
               (6)
            
            
               Στις 9 Ιουλίου 2010, η ΕΑΑΤ (και συγκεκριμένα η ομάδα για τα διαιτητικά προϊόντα, τη διατροφή και τις αλλεργίες) στην «επιστημονική γνώμη για την ασφάλεια του εκχυλίσματος από Lentinula edodes ως νέου συστατικού τροφίμων» (2) κατέληξε στο συμπέρασμα ότι το μηκυλιακό εκχύλισμα από Lentinula edodes είναι ασφαλές υπό τις προτεινόμενες συνθήκες χρήσης και τα προτεινόμενα επίπεδα πρόσληψης.
            
         
               (7)
            
            
               Βάσει της επιστημονικής αξιολόγησης διαπιστώνεται ότι το μηκυλιακό εκχύλισμα από Lentinula edodes πληροί τα κριτήρια που καθορίζονται στο άρθρο 3 παράγραφος 1 του κανονισμού (ΕΚ) αριθ. 258/97.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το μηκυλιακό εκχύλισμα από Lentinula edodes, όπως ορίζεται στο παράρτημα I, μπορεί να διατεθεί στην αγορά της Ένωσης ως νέο συστατικό τροφίμων για τις χρήσεις που απαριθμούνται στο παράρτημα II.
   Άρθρο 2
   Η ονομασία του μηκυλιακού εκχυλίσματος από Lentinula edodes, που εγκρίνεται με την παρούσα απόφαση, στην επισήμανση του τροφίμου που το περιέχει θα είναι «εκχύλισμα από μανιτάρι Lentinula edodes» ή «εκχύλισμα από μανιτάρι Shiitake».
   Άρθρο 3
   Η παρούσα απόφαση απευθύνεται στην εταιρεία GlycaNova Norge AS, Oraveien 2, 1630 Gamle Fredrikstad, Norway.
   
      Βρυξέλλες, 2 Φεβρουαρίου 2011.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 43 της 14.2.1997, σ. 1.
   
      (2)  Δελτίο ΕΑΑΤ 2010· 8(7): 1685.
   
      ΠΑΡΑΡΤΗΜΑ I
      
         Προδιαγραφές του μηκυλιακού εκχυλίσματος από Lentinula edodes
         
      
      
         Περιγραφή:
      
      Το νέο συστατικό τροφίμων είναι υδατικό εκχύλισμα, στείρο μικροβίων, το οποίο παράγεται από το μυκήλιο του Lentinula edodes που καλλιεργείται σε ζύμωση βυθού. Είναι ένα ελαφρώς θολό υγρό, ανοικτού καφέ χρώματος.
      Η λεντινάνη είναι μια β-(1-3) β-(1-6)-D-γλυκάνη που έχει μοριακό βάρος περίπου 5 × 105 Daltons, βαθμό διακλάδωσης 2/5 και τριτοταγή δομή τριπλής έλικας.
      
                  Σύνθεση του μηκυλιακού εκχυλίσματος από Lentinula edodes
                  
               
            
                  Υγρασία
               
               
                  98 %
               
            
                  Ξηρά ύλη
               
               
                  2 %
               
            
                  Ελεύθερη γλυκόζη
               
               
                  κάτω των 20 mg/ml
               
            
                  Ολική πρωτεΐνη (1)
                  
               
               
                  κάτω του 0,1 mg/ml
               
            
                  Συστατικά που περιέχουν άζωτο (2)
                  
               
               
                  κάτω των 10 mg/ml
               
            
                  Λεντινάνη
               
               
                  0,8 – 1,2 mg/ml
               
            
         (1)  μέθοδος Bradford
      
         (2)  μέθοδος Kjeldahl
   
   
      ΠΑΡΑΡΤΗΜΑ II
      
         Χρήσεις του μηκυλιακού εκχυλίσματος από Lentinula edodes
         
      
      
                  Ομάδα χρήσης
               
               
                  Ανώτατο όριο μηκυλιακού εκχυλίσματος από Lentinula edodes
                  
               
            
                  Προϊόντα ψωμιού
               
               
                  2 mL/100 g
               
            
                  Αναψυκτικά
               
               
                  0,5 mL/100 mL
               
            
                  Έτοιμα γεύματα
               
               
                  2,5 mL ανά γεύμα
               
            
                  Τρόφιμα με βάση το γιαούρτι
               
               
                  1,5 mL/100 mL
               
            
                  Συμπληρώματα διατροφής (όπως ορίζονται στην οδηγία 2002/46/ΕΚ (1))
               
               
                  2,5 mL ανά ημερήσια δόση
               
            
         (1)  ΕΕ L 183 της 12.7.2002, σ. 51.